Медералиев Жумабек

Медералиев Жумабек - кыргыздын заманбап жазуучусу, котормочу жана редактор. 

 Кыскача өмүр таржымакалы 
Ал Нарын облусуна караштуу Жумгал районунун Доскулу айылында 1957-жылы 24-январда туулган. 1974-жылы Жумгал орто мектебин, 1979-жылы СССРдин 50 жылдыгы атындагы Кыргыз мамлекеттик университетинин филология факультетинин журналистика бөлүмүн бүтүргөн. 

Эмгек жолун 1978-жылы «Ленинчил жаш» гезитинде корректор болуп иштөө менен баштаган. 

1979–1985-жж. «Ленинчил жашта» кабарчы, бөлүм башчы, 1985–1987-жж. Кыргыз ССРинин Мамлекеттик басма комитетинде улук редактор, 1987–1988-жж. «Мектеп» басмасында Өспүрүмдөр жана жаштар көркөм адабияты редакциясынын улук редактору, бөлүм башчысы болгон. 

1988–1992-жж. «Адабият» басмасында Балдар жана жаштар көркөм адабияты редакциясынын бөлүм башчысы болуп иштеген. 
1992–1998-жж. «Акыл» Мамконцернинде башкы редактор, Басмалар жана китеп соода башкармалыгынын начальниги, тармактын «Нуска» гезитинин башкы редактору кызматтарын аркалаган. 

1998–2000-жж. «Акыл» АКнын «Ала-Тоо» басмасынын башкы редактору болгон. 

2000-жылдан Кыргыз Республикасынын Жогорку Кеңешинин Эл Өкүлдөр жыйынынын Басма сөз кызматынын улук консультанты болгон. 
2001–2002-жж. «Асаба» гезитинин башкы редактору болгон. 

2002–2005-жж. Кыргыз Республикасынын Жогорку Кеңешинин Эл Өкүлдөр жыйынынын Редакциялык-басма иштер бөлүмүнүн башчысы болуп иштеген. 
2005-жылдан Кыргыз Республикасынын Жогорку Кеңешинин аталган бөлүмүнүн эксперти болуп эмгектенип келет. 

1970-жылдан ырлары, аңгемелери республикалык гезит-журналдарда жарыяланып келет. 

Ал орус, белорус, кытай, жапан, фин жазуучуларынын аңгемелерин, орус эл жомокторун которуп жарыкка чыгарган. 
Түстүү сүрөттүү «Кыргыз оймолору» («Акыл», 2000-ж.), «Эл өкүлү» («Учкун», 2004-ж.), «Юридика аталгылары менен түшүнүктөрүнүн орусча-кыргызча түшүндүрмө сөздүгү» (USAID – «Учкун», 2006-ж) китептеринин авторлорунун бири. 

 Сыйлыктары жана наамдары 
Кыргыз Республикасынын Ардак Грамотасы, «Манас – 1000» эстелик медалы менен сыйланган.

1990-жылдан СССР Жазуучулар союзунун мүчөсү. 

 Жарык көргөн китептери 
 Кыргыз тилинде 
 Боор толгоо. Аңгемелер: – Ф.: Адабият, 1989. – 120 б.

 Бышмана. Повесттер, аңгемелер жана новеллалар: – Б.: Акыл, 1998. – 284 б.

 Котормолору 
 Алексеев С. Маршал Жуков жөнүндө аңгемелер. – Ф.: Мектеп, 1987. – 36 б. 

 Лехтонен Й. Табышмактуу сепил. – Ф.: Адабият, 1990. – 120 б. 

 Силердин укугуңар: Аңгемелер. – Б.: «Сорос – Кыргызстан» фонду, 1995. – 64 б. 

 Блаватская. Е.П. Чыгыш берметтери. – Б.: Кыргызстан, 2004. – 400 б. 

 Милитонян Э. Арег балакай менен Чипонун укмуштуу жоруктары: Аңгемелер. – Б.: Учкун, 2007. – 66 б. 

 Редакторлук кылган китептер 
 Чороев К.К. Жылдыздар кайтып келишет / Жооптуу редактор Жумабек Медералиев. - Бишкек: Турар, 2014. ISBN 978-9967-15-367-7. - 278 бет, сүрөттөр.
 Чороев К.К. Дөөлөт таңы: Повесть, аңгеме, новеллалар, эскерүүлөр / Редактор Жумабек Медералиев. - Бишкек: Турар, 2015. - ISBN 978-9967-15-497-1. - 304 бет, сүрөттөр.

 Колдонулган адабияттар 
 *Кыргыз Республикасынын жазуучулары /Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6 

 Интернеттеги шилтемелер 
 https://www.turmush.kg/news:235194
 https://24.kg/ofitsialno/174294_obrazovana_lingvisticheskaya_gruppa_dlya_provedeniya_ekspertizyi_proekta_zakona/
 https://kmborboru.su/2014/10/02/zhumabek-mederaliev-bizde-myjzamdy-kyrgyzcha-zhazgan-adister-zhok-eken/ 
 https://www.elibrary.ru/item.asp?id=45670974
 https://www.azattyk.org/a/egemendikti-tuu-tutkan-daryger-atuul-ele/31732238.html
 https://mnenie.akipress.org/unews/un_post:39065
 https://cbd.minjust.gov.kg/57-14991/edition/710253/kg

Категория:Кыргызстан
Категория:Борбордук Азия
Категория:Кыргыз таануу
Категория:Кыргыз адабияты
Категория:Инсандар
Категория:Кыргыз журналисттери
Категория:Котормочулар
Категория:XXI кылым
Категория:Кыргыз жазуучулары
Категория:Манас таануу
Категория:1957-жыл
Категория:Нарын облусу
Категория:Жумгал районунда төрөлгөндөр
Категория:Кыргыз Республикасынын жазуучулары